
ΤΕΥΧΟΣ ΔΕΥΤΕΡΟ 


Αρ 


. Φύλλου 1974 


ΑΠΟΦΑΣΕΙΣ 

Αριθμ. Φ.073/ΑΔ.828/Σ .95 

Κύρωση του Κανονισμού Κατάταξης Μονίμων 
Αξιωματικών με διαγωνισμό στην Πολεμική Αε¬ 
ροπορία. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α. Της παρ. 1 του άρθρου 1 και της παρ. 1 του άρθρου 
3 του ν.δ. 2179/1952 «Περί τρόπου επιλογής υποψηφίων 
αξιωματικών και υπαξιωματικών Βασιλικού Ναυτικού και 
Βασιλικής Αεροπορίας (Α' 211). 

β. Τ ης παρ. 2 του άρθρου 64 του ν.δ. 1400/1973 «Περί 
καταστάσεως των Αξιωματικών των Ενόπλων Δυνάμεων 
(Α' 114). 

γ.Τηςπερ. Γ της παρ. 1 του άρθρου 17τουν. 2292/1995 
«Οργάνωση και Λειτουργία Υπουργείου Εθνικής Άμυνας, 
διοίκηση και έλεγχος των Ενόπλων Δυνάμεων και άλλες 
διατάξεις» (Α' 35). 

δ. Τ ης παρ. Γ του άρθρου 1 και της περ. 4 της παρ. β' 
του άρθρου 2 του ν. 3883/2010 «Υπηρεσιακή εξέλιξη και 
ιεραρχία των στελεχών των Ενόπλων Δυνάμεων - Θέματα 
διοίκησης των Ενόπλων Δυνάμεων, Στρατολογίας και 
συναφείς διατάξεις» (Α' 167). 

2. Την αριθμ. 198/24-12-2017 πρόταση του Ανώτατου 
Αεροπορικού Συμβουλίου. 

3. Την αριθμ. 005/2018 Εισηγητική Έκθεση του Προ¬ 
ϊσταμένου Οικονομικών Υπηρεσιών του Υπουργείου 
Εθνικής Άμυνας. 

4. Την ανάγκη αναθεώρησης του Κανονισμού Β-11 / 
2001 της Πολεμικής Αεροπορίας «Περί κατάταξης στην 
Πολεμική Αεροπορία Μονίμων Αξιωματικών με Διαγωνι¬ 
σμό» προκειμένου να ενσωματωθούν τα πορίσματα της 
νομολογίας και της εμπειρίας των γραπτών διαγωνισμών 
του ΑΣΕΠ, με γνώμονα τη διασφάλιση της τήρησης των 
αρχών της διαφάνειας, της αντικειμενικότητας και της 
αξιοκρατίας. 

5. Το γεγονός ότι από τις διατάξεις του κυρούμενου 
Κανονισμού δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 


Άρθρο Πρώτο 

Κυρώνουμε τον με στοιχεία ΚΠ Α Β-11 /2017 Κανονισμό 
«Κατάταξη Μονίμων Αξιωματικών με Διαγωνισμό στην 
Πολεμική Αεροπορία», το κείμενο του οποίου έχει ως 
ακολούθως: 

ΚΕΦΑΛΑΙΟ Α' 

ΓΕΝΙΚΑ 

Άρθρο 1 

Σκοπός και έκταση εφαρμογής 

1. Με τον παρόντα Κανονισμό καθορίζονται οι δια¬ 
δικασίες επιλογής, η σύνθεση και οι αρμοδιότητες του 
Συμβουλίου Επιλογής Υποψηφίων Μονίμων Αξιωματι¬ 
κών (ΣΕΥΜΑ) και οι λοιπές λεπτομέρειες που διέπουν τη 
διενέργεια διαγωνισμού για την επιλογή και κατάταξη 
Μονίμων Αξιωματικών στην Πολεμική Αεροπορία (ΠΑ). 

2. Όπου στην κείμενη νομοθεσία προβλέπεται δια¬ 
γωνισμός για κατάταξη Μονίμων Αξιωματικών στην 
ΠΑ, ο διαγωνισμός διενεργείται κατά τις διατάξεις του 
παρόντος. 

Άρθρο 2 

Στάδια Διαδικασίας 

1.0 διαγωνισμός για την κατάταξη Μονίμων Αξιωμα¬ 
τικών στην ΠΑ διεξάγεται κατά τα εξής στάδια: 

α. Προκήρυξη διαγωνισμού, η οποία περιλαμβάνει τα 
αναφερόμενα στο άρθρο 4 παρ. 1. 

β. Έλεγχος των υποβληθέντων δικαιολογητικών. Κατά 
το εν λόγω στάδιο: 

(1) Κατατίθενται τα δικαιολογητικά από τους ενδιαφε¬ 
ρομένους εντός της καθοριζόμενης από την προκήρυξη 
προθεσμίας. 

(2) Ελέγχονται τα υποβληθέντα δικαιολογητικά σύμ¬ 
φωνα με τα καθοριζόμενα στο άρθρο 10. 

γ. Διενέργεια Προκαταρκτικών Εξετάσεων και ανακή¬ 
ρυξη δικαιούμενων συμμετοχής στις γραπτές εξετάσεις. 
Οι Προκαταρκτικές Εξετάσεις περιλαμβάνουν τις παρα¬ 
κάτω αξιολογήσεις: 

(1) Αξιολόγηση Επαγγελματικής Καταλληλότητας (Ψυ¬ 
χομετρική Δοκιμασία), σύμφωνα με το άρθρο 13, προς 
διαπίστωση της καταλληλότητας των υποψηφίων για 

απόκτηση της ιδιότητας του Μονίμου Αξιωματικού και 
την ανακήρυξη των καταλλήλων εξ αυτών. 

(2) Αξιολόγηση Σωματικής Ικανότητας (Υγειονομική 
Εξέταση) σύμφωνα με το άρθρο 14, που περιλαμβάνει 
ιατρικές εξετάσεις των υποψηφίων και ανακήρυξη των 
καταλλήλων εξ αυτών. 

(3) Αξιολόγηση Φυσικής Κατάστασης (Αθλητική Δοκι¬ 
μασία) σύμφωνα με το άρθρο 15, που περιλαμβάνει τις 
αθλητικές δοκιμασίες των υποψηφίων και την ανακήρυ¬ 
ξη των καταλλήλων εξ αυτών. 

δ. Γραπτές εξετάσεις επί των ανάλογων γνωστικών 
αντικειμένων, σύμφωνα με τα καθοριζόμενα στο Κεφά¬ 
λαιο Ζ'. 

ε. Διαδικασία υποβολής ενστάσεων, σύμφωνα με το 
άρθρο 19. 

στ. Εξαγωγή και ανακοίνωση τελικών αποτελεσμάτων. 

2. α. Ακαταλληλότητα υποψηφίου σε κάποιο από τα 
στάδια του διαγωνισμού, τον αποκλείει από τη συμμε¬ 
τοχή στα επόμενα. 

β. Ομοίως, αποκλείονται οι υποψήφιοι που δεν προ¬ 
σέρχονται κατά τις ημέρες και ώρες διενέργειας των δο¬ 
κιμασιών ή εξετάσεων ή που για οιονδήποτε λόγο δεν 
τις ολοκληρώνουν. 

γ. Κατ' εξαίρεση, όσοι υποψήφιοι δεν παρουσιασθούν 
ή διακόψουν τις εξετάσεις ψυχομετρικής και υγειονομι¬ 
κής καταλληλότητας καθώς και καταλληλότητας φυσικής 
κατάστασης επικαλούμενοι λόγους ανωτέρας βίας, είναι 
δυνατόν, μετά από αίτηση τους και έγκριση του ΣΕΥΜΑ, 
να ενταχθούν σε άλλη ομάδα υποψηφίων. Ως λόγοι ανω¬ 
τέρας βίας νοούνται ιδίως η ασθένεια ή ο τραυματισμός 
του υποψηφίου, ο θάνατος μέλους οικογένειας ή η αδυ¬ 
ναμία μετακίνησης λόγω θεομηνίας. Οι λόγοι ανωτέρας 
βίας πρέπει να πιστοποιούνται εγγράφως με ευθύνη του 
υποψηφίου. 

δ. Μετά την παρέλευση της τελευταίας ημέρας διεξα¬ 
γωγής της εκάστοτε, σύμφωνα με το εκπονηθέν πρό¬ 
γραμμα - δοκιμασίας ή εξετάσεως, δεν πραγματοποιείται 
καμία δοκιμασία ή εξέταση. Ομοίως δεν επιτρέπεται η 
εκτός ομάδας υποψηφίων ατομική εξέταση. 

ΚΕΦΑΛΑΙΟ Β' 

ΠΡΟΚΗΡΥΞΗ ΔΙΑΓΩΝΙΣΜΟΥ 

Άρθρο 3 

Προγραμματισμός του Διαγωνισμού 

1. Η Διεύθυνση Οργάνωσης του ΓΕΑ λαμβάνοντας υπό¬ 
ψη τη στελέχωση των Μονάδων και Υπηρεσιών της ΠΑ, 
τις κενές οργανικές θέσεις και τις εν γένει υπηρεσιακές 
ανάγκες, μελετά και εισηγείται ιεραρχικά την αναγκαιό¬ 
τητα - σκοπιμότητα κατάταξης Μονίμων Αξιωματικών με 
διαγωνισμό, προτείνοντας τον αριθμό των κατά βαθμό 
και ειδικότητα κενών οργανικών θέσεων που πρέπει να 
στελεχωθούν. 

2. Μετά την έγκριση της ως άνω αναγκαιότητας-σκο- 
πιμότητας, και αφού προϋπολογιστεί η σχετική δαπάνη 
από τις αρμόδιες οικονομικές υπηρεσίες του ΓΕΑ, η Δι¬ 
εύθυνση Οργανώσεως του ΓΕΑ καταρτίζει το κείμενο 
της προκήρυξης του διαγωνισμού κατάταξης Μονίμων 
Αξιωματικών. 


3. Η προκήρυξη του διαγωνισμού υπογράφεται από 
τον Υπουργό ΕθνικήςΆμυνας, αφού εξασφαλιστεί η προ¬ 
ηγούμενη έγκριση της Επιτροπής της παρ. 1 του άρθρου 
2 της ΠΥΣ 33/2006 (Α'280), ως ισχύει κάθε φορά. 

Άρθρο 4 

Προκήρυξη του Διαγωνισμού 

1. Η προκήρυξη του διαγωνισμού περιλαμβάνει κατά 
ειδικότητα: 

α. Τον αριθμό των προς πλήρωση θέσεων. 

β. Τον βαθμό μονίμου Αξιωματικού με τον οποίο θα 
καταταγούν οι επιτυχόντες. 

γ.Τα προσόντα που απαιτούνται και τα κωλύματα που 
ισχύουν. 

δ. Τα υποβαλλόμενα δικαιολογητικά, τον τρόπο και 
την προθεσμία υποβολής τους και την Αρχή στην οποία 
υποβάλλονται. 

ε.Τα εξεταστέα γνωστικά αντικείμενα και την ανά γνω¬ 
στικό αντικείμενο ύλη. 

στ. Τους χώρους διεξαγωγής των σταδίων της διαδι¬ 
κασίας. 

ζ.Τη διαδικασία υποβολής ενστάσεων. 

η. Κάθε άλλη αναγκαία λεπτομέρεια. 

2. Η Προκήρυξη αναρτάται υποχρεωτικά στο διαδί¬ 
κτυο (τόσο στην ιστοσελίδα του Προγράμματος «ΔΙ¬ 
ΑΥΓΕΙΑ» όσο και στην επίσημη ιστοσελίδα του ΓΕΑ) και 
κοινοποιείται με μέριμνα του ΓΕΑ στο ΣΕΥΜΑ, σε όλες 
τις Μονάδες και Υπηρεσίες των Ενόπλων Δυνάμεων, στις 
Στρατολογικές Υπηρεσίες των Ενόπλων Δυνάμεων και 
τα Γραφεία Ενημερώσεως Κοινού του ΥΕΘΑ καθώς και 
σε κάθε άλλη αρχή ή φορέα κατά τρόπο, ώστε να λάβει 
την ευρύτερη δυνατή δημοσιότητα. 

3. Περίληψη της προκήρυξης δημοσιεύεται στην Εφη¬ 
μερίδα της Κυβερνήσεως καθώς και σε δύο τουλάχιστον 
ημερήσιες εφημερίδες πανελλαδικής κυκλοφορίας. 

ΚΕΦΑΛΑΙΟ Γ' 

ΠΡΟΣΟΝΤΑ - ΚΩΛΥΜΑΤΑ - ΔΙΚΑΙΟΛΟΓΗΤΙΚΑ 

Άρθρο 5 

Προσόντα - Κωλύματα Υποψηφίων 

Ι.Τα προσόντα, τα οποία πρέπει να έχουν οι υποψή¬ 
φιοι του διαγωνισμού είναι τα εξής: 

α. Να έχουν την ελληνική ιθαγένεια. Γίνονται δεκτοί και 
υποψήφιοι ομογενείς που δεν έχουν την ελληνική ιθαγέ¬ 
νεια, την οποία όμως αποκτούν χωρίς άλλη διατύπωση 
όταν καταταγούν, σύμφωνα με τις διατάξεις του Κώδικα 
Ελληνικής Ιθαγένειας. 

β. Να είναι ηλικίας μέχρι 28 ετών συμπληρωμένων. Για 
τον υπολογισμό της ηλικίας, ως ημερομηνία γέννησης 
λογίζεται η 31 η Δεκεμβρίου του έτους γέννησης. Ειδι¬ 
κά για τους Ανθστές - Υπξκούς των Ενόπλων Δυνάμεων 
ισχύουν τα όρια ηλικίας και οι προϋποθέσεις που καθορί¬ 
ζονται στο άρθρο 53 του ν.δ. 445/1974 (Α' 160). Η ηλικία 
αποδεικνύεται από το δελτίο αστυνομικής ταυτότητας ή, 
σε περίπτωση αμφισβήτησης, από τη ληξιαρχική πρά¬ 
ξη γέννησης που έχει συνταχθεί μέσα σε ενενήντα (90) 
ημέρες από τη γέννηση. Αν δεν υπάρχει τέτοια πράξη, η 
ηλικία αποδεικνύεται από το Μητρώο αρρένων για τους 

άνδρες και από το γενικό Μητρώο για τις γυναίκες. Αν 
υπάρχουν περισσότερες εγγραφές στο οικείο Μητρώο, 
επικρατεί η πρώτη χρονολογικά εγγραφή. 

γ. Να είναι πτυχιούχοι αναγνωρισμένου Ανωτάτου 
Εκπαιδευτικού Ιδρύματος Πανεπιστημιακού Τομέα της 
ημεδαπής ή αλλοδαπής. 

δ. Να είναι κατάλληλοι υγειονομικά, σύμφωνα με τα 
προβλεπόμενα στο π.δ. 11/2014 (Α' 17), ως αυτό ισχύει 
κάθε φορά. 

ε. Να έχουν ανάστημα τουλάχιστον ένα μέτρο και 
εξήντα (1,60μ) οι γυναίκες και ένα μέτρο και εβδομήντα 
εκατοστά (1,70μ) οι άνδρες. 

στ. Στην προκήρυξη δύναται να καθορίζονται ως πρό¬ 
σθετα προσόντα: 

(1) Η γνώση ξένων γλωσσών. 

(2) Η κατοχή μεταπτυχιακού τίτλου σπουδών. 

(3) Η γνώση χρήσης ηλεκτρονικών υπολογιστών. 

2. Επιπλέον, οι υποψήφιοι θα πρέπει: 

α. Να μην έχουν καταδικαστεί σε ποινή κάθειρξης για 
οποιοδήποτε έγκλημα ή σε φυλάκιση για κλοπή, υπεξαί¬ 
ρεση, απάτη, εκβίαση, πλαστογραφία, δωροδοκία, απι¬ 
στία περί την υπηρεσία, παράβαση καθήκοντος, συκο¬ 
φαντική δυσφήμιση, ψευδορκία, ανυποταξία, λιποταξία, 
για παράβαση των νόμων περί προστασίας της Χώρας, 
του Πολιτεύματος και της ελευθερίαςτων πολιτών, προ¬ 
σβολή της Σημαίας ή του Στρατού, νομοθεσίας σχετικής 
με τα ναρκωτικά, αρχαιότητες και της νομοθεσίας περί 
τρομοκρατίας, καθώς και να μην έχουν παραπεμφθεί σε 
δίκη ή να διώκονται για κάποιο από τα εγκλήματα αυτά. 

β. Να μη διώκονται για εγκλήματα ή αδικήματα που 
συνεπάγονται τις παρεπόμενες ποινές των άρθρων 59-65 
του Ποινικού Κώδικα. 

γ. Να μην έχουν εκπέσει του στρατιωτικού βαθμού και 
να μην έχουν εξέλθει του στρατεύματος για λόγους υγεί¬ 
ας, δυσμενούς κρίσης, παραίτησης ή δυνάμει απόφασης 
Ανακριτικού ή Πειθαρχικού Συμβουλίου. 

δ. Να μην έχουν καταδικαστεί σε στέρηση των πολιτι¬ 
κών τους δικαιωμάτων. 

Άρθρο 6 

Χρόνος συνδρομής προσόντων και 
έλλειψης κωλυμάτων 

1. Για τη συμμετοχή στο διαγωνισμό, τα προσόντα πρέ¬ 
πει να συντρέχουν και τα κωλύματα να εκλείπουν κατά 
την ημερομηνία υποβολής της αίτησης. 

2. Για την ονομασία των επιτυχόντων ως αξιωματικών, 
τα προσόντα πρέπει να συντρέχουν και τα κωλύματα να 
εκλείπουν κατά την ημερομηνία ονομασίας τους, πλην 
του ορίου ηλικίας. 

Άρθρο 7 
Δικαιολογητικά 

1. Στην προκήρυξη του διαγωνισμού προσδιορίζονται 
ο τύπος και το περιεχόμενο της αιτήσεως που οφείλει να 
υποβάλει ο ενδιαφερόμενος, τα απαιτούμενα δικαιολο- 
γητικά, το χρονικό διάστημα και ο τρόπος υποβολής τους 
καθώς και τα δικαιολογητικά που με βάση την κείμενη 
νομοθεσία προβλέπεται να αναζητηθούν αυτεπαγγέλ- 
τως από τη Διοίκηση προκειμένου να διαπιστωθεί η 


συνδρομή των προσόντων και η έλλειψη κωλυμάτων 
των ενδιαφερομένων. 

2. Τίτλοι, πιστοποιητικά και βεβαιώσεις της αλλοδαπής 
που απαιτούνται από την προκήρυξη πρέπει να είναι 
επίσημα μεταφρασμένα στην ελληνική γλώσσα και να 
φέρουν επικύρωση, σύμφωνα με όσα ορίζονται στην 
ισχύουσα νομοθεσία. 

3. Πριν την ονομασία των επιτυχόντων ως μονίμων 
Αξιωματικών, η ΠΑ υποχρεούται να προβαίνει σε εκ νέου 
έλεγχο συνδρομής των προσόντων και έλλειψης των 
κωλυμάτων αυτών, πλην του ορίου ηλικίας. 

ΚΕΦΑΛΑΙΟ Δ' 

ΣΥΜΒΟΥΛΙΟ ΕΠΙΛΟΓΗΣ ΥΠΟΨΗΦΙΩΝ 

ΜΟΝΙΜΩΝ ΑΞΙΩΜΑΤΙΚΩΝ (ΣΕΥΜΑ) 

Άρθρο 8 

Συγκρότηση - Σύνθεση - Λειτουργία ΣΕΥΜΑ 

1 .Το Συμβούλιο Επιλογής Υποψηφίων Μονίμων Αξιω¬ 
ματικών (ΣΕΥΜΑ) συγκροτείται με διαταγή του Αρχηγού 
Γενικού Επιτελείου Αεροπορίας (Α/ΓΕΑ) κατόπιν εισήγη¬ 
σης του Β'Κλάδου του ΓΕΑ, ως πενταμελές συλλογικό όρ¬ 
γανο με θητεία χρονικά ίση με τη διάρκεια ολοκλήρωσης 
του προκηρυσσόμενου διαγωνισμού. 

2. Αποτελείται από έναν ανώτατο αξιωματικό ως Πρό¬ 
εδρο και τέσσερις ανώτερους αξιωματικούς ως μέλη. 
Στη διαταγή συγκρότησης ορίζονται αντίστοιχα ανα¬ 
πληρωματικός πρόεδρος και αναπληρωματικά μέλη, τα 
οποία αναπληρώνουν το αντίστοιχο τακτικό μέλος σε 
περίπτωση απουσίας ή κωλύματος του, σχετικής μνείας 
γενομένης στο πρακτικό του Συμβουλίου. Με την ως 
άνω διαταγή συγκρότησης του ΣΕΥΜΑ ορίζεται και ο 
γραμματέας του Συμβουλίου, ο οποίος είναι κατώτερος 
Αξιωματικός που τηρεί τα πρακτικά των συνεδριάσεων, 
χωρίς δικαίωμα ψήφου καθώς και ο αναπληρωματικός 
γραμματέας. 

3. Το ΣΕΥΜΑ, μετά την ολοκλήρωση του διαγωνισμού 
και την κατάταξη των επιτυχόντων, συντάσσει πρακτι¬ 
κό με το οποίο αναφέρει το πέρας της διαδικασίας και 
υποβάλλει τους πίνακες επιτυχόντων και αποτυχόντων, 
τα γραπτά και γενικώς το σύνολο του αρχείου, για την 
τήρηση του στο αρχείο του, στη Δνση Β1 του ΓΕΑ. Με το 
πρακτικό αναφέρονται τυχόν προβλήματα και δυσχέρει¬ 
ες που αντιμετωπίσθηκαν καθώς και εισηγήσεις για τη 
βελτιστοποίηση των διαδικασιών. Αντίγραφο του πρακτι¬ 
κού (χωρίς τα ως άνω συνημμένα) διαβιβάζεται και στη 
Δνση Δ1 του ΓΕΑ, η οποία, με βάση το εν λόγω πρακτικό, 
συνεργάζεται με τη Δνση ΓΕΑ/Β1 για τη διαπίστωση της 
ανάγκης για τροποποίηση του παρόντος Κανονισμού. 

4. Σε ό,τι αφορά στη συγκρότηση, τη σύνθεση, τη λει¬ 
τουργία και τον τρόπο λήψης αποφάσεων του ΣΕΥΜΑ 
τυγχάνουν εφαρμογής οι διατάξεις περί συλλογικών 
οργάνων της Διοίκησης του Κώδικα Διοικητικής Διαδι¬ 
κασίας. 

Άρθρο 9 

Αρμοδιότητες 

1. Το ΣΕΥΜΑ έχει την ευθύνη της άρτιας οργάνωσης 
και διεξαγωγής όλων των σταδίων των διενεργουμένων 

διαγωνισμών καθώς και τις αρμοδιότητες, που καθορί¬ 
ζονται στον παρόντα κανονισμό. 

2. Το ΣΕΥΜΑ μπορεί, μετά από πρότασή του, σχετική 
εισήγηση του Β'Κλάδου του ΓΕΑ και απόφαση του Α/ΓΕΑ, 
να καλεί πρόσωπα που υπηρετούν στην ΠΑ, τα οποία 
διαθέτουν κατάλληλες γνώσεις, ως συμβουλευτικά μέλη, 
σχετικής μνείας γενομένης στο πρακτικό του. 

3. Σε περίπτωση που το ΣΕΥΜΑ κρίνει απαραίτητη τη 
συγκρότηση επιτροπών για την υποβοήθηση του έργου 
του, αυτές συγκροτούνται με διαταγή του Α/ΓΕΑ. Σε ό,τι 
αφορά στις συνεδριάσεις, στη λειτουργία και στον τρόπο 
λήψης αποφάσεων των ανωτέρω επιτροπών, τυγχάνουν 
εφαρμογής οι διατάξεις περί συλλογικών οργάνων της 
Διοίκησης του Κώδικα Διοικητικής Διαδικασίας. 

4. Το ΣΕΥΜΑ μεριμνά για την αποστολή καταστάσεων 
των υποψηφίων στις Μονάδες/Υπηρεσίες διεξαγωγής 
των σταδίων του διαγωνισμού. 

ΚΕΦΑΛΑΙΟ Ε' 

ΠΡΟΚΑΤΑΡΚΤΙΚΕΣ ΕΞΕΤΑΣΕΙΣ 

Άρθρο 10 

Έλεγχος Δικαιολογητικών 

1. Οι Μονάδες και Υπηρεσίες, στις οποίες, σύμφωνα 
με την προκήρυξη, υποβάλλονται τα δικαιολογητικά, 
διαβιβάζουν αυτά αμελλητί στο ΣΕΥΜΑ, το οποίο εντός 
τριάντα ημερών από την εκπνοή της προθεσμίας υπο¬ 
βολής των δικαιολογητικών, ολοκληρώνει τον έλεγχο 
πληρότητας και νομιμότητας αυτών, αποφαινόμενο αι¬ 
τιολογημένα αν από τα υποβληθέντα δικαιολογητικά 
προκύπτει η συνδρομή των απαιτούμενων προσόντων 
και η έλλειψη κωλυμάτων για κάθε υποψήφιο. 

2. Εντός της ιδίας προθεσμίας το ΣΕΥΜΑ εκδίδει από¬ 
φαση (σύμφωνα με το υπόδειγμα 1 του παρόντος Κανονι¬ 
σμού), η οποία περιλαμβάνει συνημμένα τους παρακάτω 
πίνακες: 

α. Ονομαστικό πίνακα των Υποψηφίων που έγιναν 
δεκτοί για συμμετοχή στις Προκαταρκτικές Εξετάσεις. 

β. Ονομαστικό πίνακα Απορριπτέων Υποψηφίων, οι 
οποίοι αποκλείονται της συμμετοχής στις Προκαταρκτι¬ 
κές Εξετάσεις (ΠΚΕ) με αναγραφή για έκαστο της αιτιο¬ 
λογίας αποκλεισμού του. 

Άρθρο 11 

Τήρηση Δικαιολογητικών 

Ι.Τα υποβληθέντα δικαιολογητικά δεν επιστρέφονται 
στους υποψηφίους, τηρούνται για τρία (3) έτη από την 
κατάταξη των επιτυχόντων στο αρχείο του ΣΕΥΜΑ στη 
Διεύθυνση Β1 του ΓΕΑ και εφόσον δεν συντρέχει άλλος 
νόμιμος λόγος διατήρησης τους καταστρέφονται, πλην 
των δικαιολογητικών που αφορούν τους επιτυχόντες, 
τα οποία διαβιβάζονται αρμοδίως και τίθενται στους 
καταρτιζόμενους ατομικούς τους φακέλους. 

2. Οι υποψήφιοι που αποκλείστηκαν από τη συμμετο¬ 
χή στις ΠΚΕ, οι κριθέντες ακατάλληλοι και οι αποτυχό- 
ντες, μπορούν με αίτηση τους προς το ΣΕΥΜΑ, η οποία 
υποβάλλεται εντός μηνάς από την απόρριψη τους, να 
παραλάβουν τους υποβληθέντες πρωτότυπους τίτλους 
σπουδών τους ή τις υποβληθείσες πρωτότυπες επίσημες 
μεταφράσεις αυτών, αφού αντικαταστήσουν αυτούς - 
ιδία δαπάνη - με επικυρωμένα φωτοαντίγραφα. 


Άρθρο 12 

Ανάρτηση Πινάκων 

1. Με μέριμνα του ΣΕΥΜΑ κοινοποιούνται αντίγραφα 
της απόφασης και των πινάκων της παρ. 2 του άρθρου 
10, για την ενημέρωση των υποψηφίων, κατά τα οριζό¬ 
μενα στην προκήρυξη. Η απόφαση και οι πίνακες αναρ- 
τώνται υποχρεωτικά και στην επίσημη ιστοσελίδα του 
Γενικού Επιτελείου Αεροπορίας. 

2. Κατά την ανάρτηση των αποτελεσμάτων λαμβά- 
νονται υπόψη οι περιορισμοί που θέτει ο ν. 2472/1997 
(Α' 50). 

3. Στο τέλος του «Πίνακα Υποψηφίων που έγιναν δε¬ 
κτοί για συμμετοχή στις προκαταρκτικές εξετάσεις» το 
ΣΕΥΜΑ καλεί τους αναφερόμενους σε αυτόν όπως πα- 
ρουσιασθούν σε καθορισμένο τόπο και χρόνο για την 
έναρξη του επόμενου σταδίου της διαδικασίας. 

ΚΕΦΑΛΑΙΟ ΣΤ' 

ΑΝΑΚΗΡΥΞΗ ΔΙΚΑΙΟΥΜΕΝΩΝ 

ΣΥΜΜΕΤΟΧΗΣ ΣΤΙΣ ΓΡΑΠΤΕΣ ΕΞΕΤΑΣΕΙΣ 

Άρθρο 13 

Αξιολόγηση Επαγγελματικής Καταλληλότητας 

1. Η Αξιολόγηση Επαγγελματικής Καταλληλότητας 
(Ψυχομετρική Δοκιμασία) διενεργείται από επιτροπή 
ψυχοτεχνικής δοκιμασίας κατά τόπο και χρόνο, που 
ορίζεται κατά την κοινοποίηση του Πίνακα Υποψηφίων 
που έγιναν δεκτοί για συμμετοχή στις προκαταρκτικές 
εξετάσεις. Η εν λόγω επιτροπή συγκροτείται με διαταγή 
του Α/ΓΕΑ κατόπιν εισήγησης του Β'Κλάδου του ΓΕΑ, 
είναι τριμελής και αποτελείται από τον Πρόεδρο, που 
είναι ανώτερος ή αρχαιότερος των λοιπών μελών, έναν 
αξιωματικό οιασδήποτε ειδικότητας και έναν αξιωματικό 
ψυχολόγο της ΠΑ, ως μέλη. Στην ίδια διαταγή ορίζονται 
αντίστοιχα αναπληρωματικός πρόεδρος και αναπλη¬ 
ρωματικά μέλη, τα οποία αναπληρώνουν το αντίστοιχο 
τακτικό μέλος σε περίπτωση απουσίας ή κωλύματος 
του, σχετικής μνείας γενομένης στο πρακτικό της επι¬ 
τροπής. Τα μέλη της επιτροπής πρέπει να έχουν παρα¬ 
κολουθήσει επιτυχώς σεμινάριο συνεντευκτών. Με τη 
διαταγή συγκρότησης ορίζεται και ο γραμματέας της 
επιτροπής, ο οποίος είναι κατώτερος Αξιωματικός, που 
τηρεί τα πρακτικά των συνεδριάσεων, χωρίς δικαίωμα 
ψήφου καθώς και ο αναπληρωματικός γραμματέας. Σε 
περίπτωση που ο αριθμός των υποψηφίων είναι μεγάλος, 
συγκροτούνται με την ανωτέρω διαδικασία και άλλες επι¬ 
τροπές ψυχοτεχνικής δοκιμασίας ώστε να συντομευθεί 
ο τελικός χρόνος ολοκλήρωσης των εξετάσεων. Σε ό,τι 
αφορά τη σύνθεση, τις συνεδριάσεις και τη λειτουργία 
της επιτροπής τυγχάνουν εφαρμογής οι εκάστοτε ισχύ- 
ουσες διατάξεις περί συλλογικών οργάνων της Διοίκησης 
του Κώδικα Διοικητικής Διαδικασίας. 

2. Οι ψυχοτεχνικές δοκιμασίες πραγματοποιούνται 
σε εγκαταστάσεις της ΠΑ, οι οποίες καθορίζονται στην 
προκήρυξη και περιλαμβάνουν ατομικές και ομαδικές 
συνεντεύξεις, αυτοπεριγραφή, σχέδιο ανθρώπινης μορ¬ 
φής, δοκιμασίες δεξιοτήτων και δοκιμασίες επαγγελμα¬ 
τικής καταλληλότητας ούτως ώστε να αξιολογηθούν η 
συγκρότηση και ο βαθμός της ωριμότητας της πρόσω- 

πικότητας, οι επαγγελματικές και ηγετικές ικανότητες 
και η καταλληλότητα για σταδιοδρομία στις Ένοπλες 
Δυνάμεις. Τα αντικείμενα εξετάζονται επί του συνόλου 
των υποψηφίων που έγιναν δεκτοί για συμμετοχή στις 
προκαταρκτικές εξετάσεις. 

3. Η ψυχοτεχνική δοκιμασία περιλαμβάνει επιπρόσθε¬ 
τα προφορική δοκιμασία (συνέντευξη), για την οποία, 
απαιτείται η σύνταξη πρακτικού, ενσωματωμένου στην 
απόφαση της επιτροπής ψυχοτεχνικής δοκιμασίας, στο 
οποίο αναφέρεται, έστω συνοπτικά, το περιεχόμενο της 
συνέντευξης (δηλαδή των ερωτήσεων που υποβλήθη¬ 
καν και των απαντήσεων που έδωσε ο υποψήφιος κατά 
την προφορική εξέταση του) και, περαιτέρω, να αποτυ- 
πώνεται η εξατομικευμένη για κάθε υποψήφιο κρίση της 
επιτροπής με αιτιολογημένη αξιολόγηση της προσωπι¬ 
κότητας του, των ικανοτήτων καθώς και της επαγγελ¬ 
ματικής καταλληλότητας, για την άσκηση στρατιωτικών 
καθηκόντων. 

4. Σε ό,τι αφορά την γραπτή ψυχομετρική δοκιμα¬ 
σία (τεστ προσωπικότητας), αυτή πρέπει να διεξάγεται 
με βάση συγκεκριμένο και επιστημονικά έγκυρο τεστ 
προσωπικότητας (είτε εκ των γενικώς γνωστών και επι- 
στημονικώς εγκύρων είτε ειδικά διαμορφωμένο) προς 
διερεύνηση της επαγγελματικής καταλληλότητας των 
υποψηφίων για ένταξη και σταδιοδρομία στις Ένοπλες 
Δυνάμεις, (με έμφαση σε θέματα πειθαρχίας, τις γενι¬ 
κές γνώσεις σε στρατιωτικά ζητήματα, το ενδιαφέρον 
για την άσκηση του στρατιωτικού επαγγέλματος). Τα 
γραπτά δοκίμια των υποψηφίων πρέπει να περιέχουν 
όλες τις ερωτήσεις του τεστ προσωπικότητας, στις οποί¬ 
ες εξετάσθηκαν οι υποψήφιοι καθώς και τις δοθείσες 
απαντήσεις. Η επιτροπή αναφέρει στη σχετική απόφαση 
της επί εκάστου υποψηφίου για ποιο λόγο θεωρεί ότι 
συγκεκριμένη απάντηση ή απαντήσεις θεμελιώνουν την 
κρίση της περί ακαταλληλότητας του και σε ποιο από τα 
κρίσιμα κριτήρια για την επαγγελματική καταλληλότη¬ 
τα του επιδρά αρνητικά (π.χ. συμπεριφορά, αντίληψη, 
προσαρμογή κ.λπ.). 

5. Η επιτροπή ψυχοτεχνικής δοκιμασίας συντάσσει για 
κάθε υποψήφιο Φύλλο Παρατηρήσεων σε ειδικό έντυπο, 
στο οποίο αναγράφονται τα στοιχεία, οι δοκιμασίες στις 
οποίες υποβλήθηκε, οι παρατηρήσειςτης επιτροπής για 
κάθε δοκιμασία και η τελική κρίση της σχετικά με την κα¬ 
ταλληλότητα ή την ακαταλληλότητα του. Η τελική κρίση 
της επιτροπής πρέπει να είναι επαρκώς αιτιολογημένη, 
αντικειμενική και αμερόληπτη, προκύπτει δε, κατόπιν 
προφορικής ψηφοφορίας του Προέδρου και των τακτι¬ 
κών μελών, αποφαντικό της οποίας καταγράφεται και 
υπογράφεται επί του Φύλλου Παρατηρήσεων. 

6. Το Φύλλο Παρατηρήσεων και το εν γένει έντυπο 
υλικό που αφορά στις ψυχοτεχνικές δοκιμασίες κάθε 
υποψήφιου χαρακτηρίζεται εμπιστευτικό -προσωπικό 
και μετά τη διενέργεια της ψυχοτεχνικής δοκιμασίας των 
υποψηφίων παραδίδεται, με τα αποτελέσματα αυτής, 
στο ΣΕΥΜΑ, τηρούμενο από αυτό και τηρείται σύμφωνα 
με τη νομοθεσία που διέπει τα προσωπικά δεδομένα. 
Το υλικό αυτό παραδίδεται μετά την ολοκλήρωση του 
διαγωνισμού από το ΣΕΥΜΑ στη Δνση Β1 του ΓΕΑ για 
τρία (3) έτη μετά την παρέλευση των οποίων θα κατα¬ 


στρέφεται από τριμελή επιτροπή της ιδίας Δνσης και θα 
συντάσσεται σχετικό πρακτικό καταστροφής. 

7. Όσοι υποψήφιοι, για λόγους ανωτέρας βίας, δεν 
παρουσιασθούν κατά τις ορισθείσες ημέρες και ώρες ή 
διακόψουν τις ψυχοτεχνικές δοκιμασίες, σύμφωνα με τα 
οριζόμενα στην παρ. 2γ άρθρου 2 του παρόντος, κατά 
τη νέα τους εξέταση, είτε επαναλαμβάνουν εξαρχής τις 
εξετάσεις, είτε συνεχίζουν το υπόλοιπο αυτών κατά την 
κρίση της επιτροπής ψυχοτεχνικής δοκιμασίας, σχετικής 
μνείας γενομένης στο οικείο πρακτικό. 

8. Μετά το τέλος της ψυχοτεχνικής δοκιμασίας κάθε 
ομάδας υποψηφίων, η επιτροπή συντάσσει πρακτικό, 
στο οποίο επισυνάπτει πίνακες καταλλήλων, ακαταλλή¬ 
λων, μη προσελθόντων και διακοψάντων. Το πρακτικό 
υποβάλλεται στο ΣΕΥΜΑ με μέριμνα του οποίου κοινο¬ 
ποιείται κατά το άρθρο 12, προκειμένου να ενημερω¬ 
θούν οι υποψήφιοι. Η ως άνω κοινοποίηση συνοδεύεται 
από κλήση των υποψηφίων που κρίθηκαν κατάλληλοι, 
προκειμένου να προσέλθουν για υγειονομικές εξετάσεις. 

Άρθρο 14 

Αξιολόγηση Σωματικής Ικανότητας 

1. Η Αξιολόγηση Σωματικής Ικανότητας (Υγειονομι¬ 
κή Εξέταση) των υποψηφίων διενεργείται σε τόπο και 
χρόνο, που ορίζεται κατά την κοινοποίηση του πίνακα 
ψυχομετρικά καταλλήλων υποψηφίων, σύμφωνα με τα 
καθοριζόμενα στο π.δ. 11 /2014 «Κρίση σωματικής ικανό¬ 
τητας των στρατευσίμων, αυτών που κατατάσσονται στις 
Ένοπλες Δυνάμεις και του στρατιωτικού προσωπικού 
γενικά» (Α' 17), όπως αυτό ισχύει κάθε φορά. 

2. Εφόσον κριθεί σκόπιμη η προσκόμιση εργαστηρι¬ 
ακών εξετάσεων από τους υποψήφιους, αυτές θα περι- 
γραφούν αναλυτικά στο σώμα της Προκήρυξης, αφού 
ληφθούν υπόψη οι διατάξεις περί πρόσβασης στο σύ¬ 
στημα νοσηλευτικής και ιατροφαρμακευτικής περίθαλ¬ 
ψης ανασφάλιστων και οικονομικά αδυνάτων πολιτών. 
Την τελική κρίση για την υγειονομική καταλληλότητα ή 
όχι των υποψηφίων έχει η Ανωτάτη Αεροπορίας Υγειο¬ 
νομική Επιτροπή (ΑΑΥΕ), σύμφωνα με τις διατάξεις που 
διέπουν τη λειτουργία και τις αρμοδιότητες της. 

3. Υποψήφιος ο οποίος δεν παρουσιάζεται προς αξιολό¬ 
γηση της σωματικής του ικανότητας ή κρίνεται υγειονομι¬ 
κά ακατάλληλος, αποκλείεται των περαιτέρω διαδικασιών. 
Όσοι υποψήφιοι δεν παρουσιασθούν ή διακόψουν τις 
υγειονομικές εξετάσεις για λόγους ανωτέρας βίας, κατά 
τα οριζόμενα στην παρ. 2γ του άρθρου 2 κατά τη νέα τους 
εξέταση, είτε επαναλαμβάνουν εξαρχήςτις εξετάσεις, είτε 
συνεχίζουν το υπόλοιπο αυτών κατά την κρίση της ΑΑΥΕ, 
σχετικής μνείας γενομένης στο πρακτικό. 

4. Για κάθε ομάδα υποψηφίων που ολοκληρώνει την 
υγειονομική εξέταση, η ΑΑΥΕ συντάσσει πρακτικό, στο 
οποίο επισυνάπτει πίνακες καταλλήλων, ακαταλλήλων, 
μη προσελθόντων και διακοψάντων. Το πρακτικό υπο¬ 
βάλλεται στο ΣΕΥΜΑ με μέριμνα του οποίου κοινοποι¬ 
είται κατά το άρθρο 12, προκειμένου να ενημερωθούν 
οι υποψήφιοι. Η ως άνω κοινοποίηση συνοδεύεται από 
κλήση των υποψηφίων που κρίθηκαν κατάλληλοι, προ¬ 
κειμένου να προσέλθουν για την Αξιολόγηση Φυσικής 
Κατάστασης (αθλητική δοκιμασία). 

Άρθρο 15 

Αξιολόγηση Φυσικής Κατάστασης 

1. Η Αξιολόγηση Φυσικής Κατάστασης (Αθλητική Δο¬ 
κιμασία) των ψυχομετρικά και υγειονομικά καταλλήλων 
υποψηφίων διενεργείται από επιτροπή αθλητικής δο¬ 
κιμασίας κατά τόπο και χρόνο, που ορίζεται κατά την 
κοινοποίηση του πίνακα υγειονομικά καταλλήλων. Η ως 
άνω επιτροπή συγκροτείται με διαταγή του Α/ΓΕΑ κα¬ 
τόπιν εισήγησης του Β' Κλάδου του ΓΕΑ, είναι τριμελής 
και αποτελείται από τον Πρόεδρο, που είναι ανώτερος 
ή αρχαιότερος των λοιπών μελών και δύο αξιωματικούς 
οιασδήποτε ειδικότητας της ΠΑ, ως μέλη. Στην ίδια δια¬ 
ταγή ορίζονται αντίστοιχα αναπληρωματικός πρόεδρος 
και αναπληρωματικά μέλη, τα οποία αναπληρώνουν το 
αντίστοιχο τακτικό μέλος σε περίπτωση απουσίας ή κω¬ 
λύματος του, σχετικής μνείας γενομένης στο πρακτικό 
της επιτροπής. Με την ως άνω διαταγή συγκρότησης 
ορίζεται και ο γραμματέας της επιτροπής, ο οποίος είναι 
κατώτερος Αξιωματικός, χωρίς δικαίωμα ψήφου, καθώς 
και αναπληρωματικός γραμματέας. Σε περίπτωση που ο 
αριθμός των υποψηφίων είναι μεγάλος συγκροτούνται 
με την ανωτέρω διαδικασία και άλλες επιτροπές αθλητι¬ 
κής δοκιμασίας ώστε να συντομευθεί ο τελικός χρόνος 
των εξετάσεων. Σε ό,τι αφορά τη σύνθεση, τις συνεδριά¬ 
σεις και τη λειτουργία της ανωτέρω επιτροπής τυγχάνουν 
εφαρμογής οι διατάξεις περί συλλογικών οργάνων της 
Διοίκησης του Κώδικα Διοικητικής Διαδικασίας. 

2. Η Αξιολόγηση Φυσικής Κατάστασης περιλαμβάνει 
δοκιμασία στα κατωτέρω αθλήματα: 

α. Δρόμος 10Ομ, με όριο τα 17 δευτερόλεπτα, 
β. Δρόμος 10ΟΟμ, με όριο τα 5 λεπτά, 
γ. Άλμα σε ύψος με φορά, με όριο το 0,90μ. 
δ. Άλμα σε μήκος με φορά, με όριο τα 3 μέτρα, 
ε. Ρίψη σφαίρας (7,275χλγ.) με μέσο όρο ρίψης με το 
δεξί και το αριστερό χέρι τα 4 μέτρα. 

3. Οι αρμοδιότητες της επιτροπής αθλητικής δοκιμα¬ 
σίας είναι οι ακόλουθες: 

α. Επιθεωρεί και ελέγχει την καταλληλότητα των αθλη¬ 
τικών εγκαταστάσεων και ευκολιών του σταδίου (στίβος, 
σκάμματα, βαλβίδες και λοιπά μέσα). 

β. Ελέγχει την παρουσία των υποψηφίων σύμφωνα με 
τον πίνακα καταλλήλων που έχει συντάξει η Α.Α.Υ.Ε. και 
τους διαχωρίζει σε ομάδες. 

γ. Ενημερώνει τους υποψηφίους και παρέχει οδηγίες 
σχετικά με τον τρόπο διεξαγωγής των αγωνισμάτων και 
την απαιτούμενη ελάχιστη για κάθε αγώνισμα επίδοση. 

δ. Διεξάγει τα αγωνίσματα με απόλυτη τάξη και προ¬ 
σοχή, ελέγχοντας σχολαστικά, σε κάθε αγώνισμα, την 
ταυτότητα των μετεχόντων. 

ε. Τηρεί τις επιδόσεις που επιτυγχάνουν οι υποψήφιοι 
σε κάθε αγώνισμα. 

4. Τα αγωνίσματα και τα κατώτερα όρια επίδοσης είναι 
κοινά για άνδρες και γυναίκες υποψηφίους. Η σειρά διε¬ 
ξαγωγής των αγωνισμάτων καθορίζεται με απόφαση της 
Επιτροπής, ανάλογα με τις επικρατούσες κλιματολογικές 
και λοιπές συνθήκες καθώς και τον αριθμό των υποψηφί¬ 
ων. Οι υποψήφιοι έχουν δικαίωμα μίας (1) προσπάθειας 
στα αθλήματα δρόμου και τριών (3) προσπαθειών στα 
λοιπά αθλήματα. Υποψήφιος που δεν επιτυγχάνει το προ- 


βλεπόμενο όριο σε κάποια από τις αθλητικές δοκιμασί¬ 
ες, αποκλείεται από τη συμμετοχή στις υπόλοιπες. Όσοι 
υποψήφιοι δεν πετυχαίνουν τα ελάχιστα όρια σε κάποιο 
από τα αθλήματα ή δεν προσέρχονται για να συμμετά- 
σχουν στις αθλητικές δοκιμασίες θεωρούνται ακατάλλη¬ 
λοι και αποκλείονται των γραπτών εξετάσεων. Εφόσον 
οι καιρικές συνθήκες δεν επιτρέπουν τη διεξαγωγή των 
αγωνισμάτων, ορίζεται, με απόφαση της επιτροπής, άλλη 
ημέρα διεξαγωγής τους. 

5. Όσοι υποψήφιοι, για λόγους ανωτέρας βίας, δεν 
παρουσιασθούν ή διακόψουν τις δοκιμασίες κατά τα 
οριζόμενα στην παρ. 2γ άρθρου 2 του παρόντος, επα¬ 
ναλαμβάνουν κατά τη νέα τους εξέταση εξαρχής όλα 
τα αγωνίσματα. 

6. Μετά την ολοκλήρωση της Αξιολόγησης Φυσικής 
Κατάστασης των υποψηφίων, η επιτροπή συντάσσει 
πρακτικό, στο οποίο επισυνάπτει πίνακες καταλλήλων, 
ακαταλλήλων, μη προσελθόντων και διακοψάντων. Το 
πρακτικό υποβάλλεται στο ΣΕΥΜΑ, με μέριμνα του 
οποίου κοινοποιείται κατά το άρθρο 12, προκειμένου 
να ενημερωθούν οι υποψήφιοι. Η ως άνω κοινοποίηση 
συνοδεύεται από κλήση των υποψηφίων που κρίθηκαν 
κατάλληλοι, προκειμένου να προσέλθουν για τις γραπτές 
εξετάσεις. 

ΚΕΦΑΛΑΙΟ Ζ' 

ΓΡΑΠΤΕΣ ΕΞΕΤΑΣΕΙΣ 

Άρθρο 16 
Γενικά 

1. Υπεύθυνο για την άρτια οργάνωση και διεξαγωγή 
των γραπτών εξετάσεων είναι το ΣΕΥΜΑ, βοηθούμενο 
από ανάλογο αριθμό επιτηρητών, που είναι αξιωματικοί 
και ορίζονται με διαταγή του Β' Κλάδου του ΓΕΑ, μετά 
από εισήγηση του Προέδρου του Συμβουλίου, ως προς 
τον αριθμό τους. 

2. Οι υποψήφιοι εξετάζονται σε συναφή ανά ειδικότη¬ 
τα γνωστικά αντικείμενα. Σε όλες τις προκηρυσσόμενες 
ειδικότητες οι υποψήφιοι θα εξετάζονται στην Έκθεση 
Ιδεών. Σε ό,τι αφορά ειδικότερα τις ακόλουθες ειδικότη¬ 
τες θα εξεταστούν στα παρακάτω μαθήματα: 

α. Εφοδιαστές: Έκθεση Ιδεών - Γενική Λογιστική - Στα¬ 
τιστική - Μακροοικονομική θεωρία. 

β. Διοικητικοί: Έκθεση Ιδεών - Διοικητικό Δίκαιο - Συ¬ 
νταγματικό Δίκαιο - Αστικό Δίκαιο. 

γ. Μετεωρολόγοι: Έκθεση Ιδεών - Μαθηματικά - Φυ¬ 
σική - Μετεωρολογία. 

3. Η εξέταση για κάθε γνωστικό αντικείμενο διαρκεί 
τρεις (3) ώρες από την εκφώνηση των θεμάτων. 

4. Το ΣΕΥΜΑ εκπονεί αναλυτικό πρόγραμμα των γρα¬ 
πτών εξετάσεων, το οποίο περιλαμβάνει τον τόπο διεξα¬ 
γωγής και τον χρόνο έναρξης της εξέτασης κάθε εξεταζό¬ 
μενου γνωστικού αντικειμένου, τον χρόνο προσέλευσης 
των υποψηφίων, τη διάρκεια εξέτασης των γνωστικών 
αντικειμένων, την κλίμακα βαθμολόγησης των γραπτών 
και την κατώτατη βαθμολογία βάσει της οποίας κρίνεται 
κάποιος ως επιτυχών. Το πρόγραμμα κοινοποιείται κατά 
το άρθρο 12 του παρόντος ταυτόχρονα με τον πίνακα 
καταλλήλων της παρ. 6 του άρθρου 15. 

5. Οι υποψήφιοι εξετάζονται υποχρεωτικά σε όλα τα 
γνωστικά αντικείμενα που καθορίζονται για την ειδικό¬ 
τητα τους. 

Άρθρο 17 
Βαθμολογητές 

Με διαδικασίες της Δνσης Β2 του ΓΕΑ ορίζονται με από¬ 
φαση Α/ΓΕΑ αντίστοιχοι των εξεταζομένων γνωστικών 
αντικειμένων βαθμολογητές - αναβαθμολογητές από 
το διδακτικό προσωπικό των Ανωτάτων Στρατιωτικών 
Εκπαιδευτικών Ιδρυμάτων (ΑΣΕΙ) ή των Πανεπιστημίων, 
για τη βαθμολόγηση-αναβαθμολόγηση των γραπτών. 

Άρθρο 18 

Διαδικασία γραπτών εξετάσεων - 
βαθμολόγηση γραπτών 

Ι.Τα θέματα εξέτασης των υποψηφίων κατά μάθημα 
εκπονούνται από τους αρμόδιους καθηγητές - βαθμολο¬ 
γητές του άρθρου 17 και τοποθετούνται σε φάκελο που 
σφραγίζεται, υπογράφεται και φυλάσσεται από τους κα¬ 
θηγητές του μαθήματος έως την ημέρα που έχει οριστεί 
η εκάστοτε εξέταση. 

2. Οι καθηγητές παραδίδουν τον κλειστό φάκελο στο 
ΣΕΥΜΑ το οποίο αποσφραγίζει αυτόν και θέτει τα θέματα 
σε κληρωτίδα.Τα θέματα που θαπροκύψουν μονογρά- 
φονται από τον Πρόεδρο του ΣΕΥΜΑ και ανακοινώνονται 
στους υποψηφίους. 

4. Μετά την ανακοίνωση των υπό ανάπτυξη θεμάτων, 
αποκλείεται η συμμετοχή στο διαγωνισμό οποιουδήποτε 
υποψηφίου δεν προσήλθε έγκαιρα. 

5. Η ανάπτυξη των θεμάτων γίνεται με στυλό διάρκειας 
κυανού χρώματος σε σφραγισμένες κόλλες που χορη¬ 
γούνται από το ΣΕΥΜΑ. Η υπογραφή του γραπτού και 
κάθε άλλο χαρακτηριστικό σημείο, που θα μπορούσε 
κατά την κρίση του ΣΕΥΜΑ να φανερώσει την ταυτότητα 
του υποψηφίου, συνεπάγεται τον μηδενισμό αυτού, που 
βεβαιώνεται με πρακτικό του ΣΕΥΜΑ. Το χαρτί του δια¬ 
γωνισμού φέρει στο επάνω αριστερό τμήμα αδιαφανές 
ορθογώνιο επικάλυμμα κάτω από το οποίο οι διαγωνι- 
ζόμενοι αναγράφουν το όνομα, το επώνυμο και το πα¬ 
τρώνυμο τους. Η επικόλληση του επικαλύμματος γίνεται 
κατά την παράδοση του γραπτού μετά από έλεγχο των 
στοιχείων ταυτότητας του διαγωνιζομένου. 

6. Τα γραπτά, μετά τη συλλογή και ανάμιξή τους, αριθ- 
μούνται από τον Πρόεδρο του ΣΕΥΜΑ κατ' αύξοντα 
αριθμό, μονογράφονται από τον ίδιο και τα μέλη του 
Συμβουλίου και παραδίδονται στους καθηγητές εκάστου 
μαθήματος για τη βαθμολόγησή τους. 

7. Η βαθμολόγηση κάθε γραπτού γίνεται από έναν 
(1) βαθμολογητή στην κλίμακα του είκοσι (20). Οι βαθ¬ 
μολογίες και τα γραπτά παραδίδονται στο ΣΕΥΜΑ, το 
οποίο καταρτίζει πίνακα με τον τελικό βαθμό του κάθε 
γραπτού. Ως βάση, για να θεωρηθεί κάποιος υποψήφιος 
ως επιτυχών, ορίζεται ο βαθμός δέκα (10). 

8. Το ΣΕΥΜΑ, έπειτα από την εξέταση όλων των γνω¬ 
στικών αντικειμένων και την ως άνω βαθμολόγηση, 
προβαίνει στην αποκάλυψη των ληξιαρχικών στοιχείων 
των υποψηφίων και συντάσσει τον πίνακα των αποτε¬ 
λεσμάτων, ο οποίος υπογράφεται από τον Πρόεδρο και 


τα μέλη του Συμβουλίου, αντίγραφο, δε, αυτού κοινο¬ 
ποιείται κατά το άρθρο 12 του παρόντος, με σκοπό την 
ενημέρωση των διαγωνιζόμενων. 

Άρθρο 19 

Διαδικασία υποβολής ενστάσεων 

α. Οι αποφάσεις των επιτροπών των άρθρων 13 έως 
15 είναι ανέκκλητες και δεν γίνονται δεκτές ενστάσεις. 

β. Έπειτα από τη διεξαγωγή του συνόλου των γραπτών 
εξετάσεων και την ανακοίνωση των πινάκων αποτελεσμά¬ 
των, επιτρέπεται μέσα σε αποκλειστική προθεσμία δέκα 
(10) ημερών, που αρχίζει την επομένη της ανάρτησής τους 
στην επίσημη ιστοσελίδα του ΓΕΑ, η υποβολή ενστάσεως 
για οιονδήποτε λόγο είτε αφορά τη διαδικασία των εξε¬ 
τάσεων είτε τη βαθμολογία των γραπτών. Η επανεξέταση 
των γραπτών γίνεται από αναβαθμολογητή του άρθρου 
17, που είναι πρόσωπο διαφορετικό αυτού που προέβη 
στην αρχική βαθμολόγηση, η δε βαθμολογία του αποτελεί 
τον τελικό βαθμό του γραπτού. Η υποβολή της ενστάσεως, 
η οποία απευθύνεται στο ΣΕΥΜΑ, γίνεται με την κατάθεση 
της ή με αποστολή συστημένης επιστολής σε τόπο που θα 
ορίζεται στην προκήρυξη. Οι ενστάσεις εξετάζονται εντός 
δύο μηνών, μετά την παρέλευση των οποίων καταρτίζο¬ 
νται οι οριστικοί πίνακες αποτελεσμάτων των Υποψηφίων, 
οι οποίοι κοινοποιούνται κατά το άρθρο 12. 

Άρθρο 20 

Εξαγωγή και ανακοίνωση 

των τελικών αποτελεσμάτων 

1. Μετά την ανάρτηση των οριστικών πινάκων αποτε¬ 
λεσμάτων των υποψηφίων, το ΣΕΥΜΑ καταρτίζει πίνακα 
επιτυχόντων ο οποίος περιλαμβάνει τη σειρά επιτυχίας, 
τα ονοματεπώνυμα των υποψηφίων, τους βαθμούς τους 
ανά εξεταζόμενο γνωστικό αντικείμενο και το συνολικό 
άθροισμα της βαθμολογίας τους. 

2. Κατά την κατάρτιση του Πίνακα Επιτυχόντων η σειρά 
επιτυχίας των υποψηφίων καθορίζεται βάσει της συνολι¬ 
κής βαθμολογίας που συγκεντρώνουν σε όλα τα εξετα¬ 
ζόμενα γνωστικά αντικείμενα. Σε περίπτωση ισοβαθμίας 
διενεργείται από το ΣΕΥΜΑ δημόσια κλήρωση. 

3. Ο πίνακας επιτυχόντων υπογράφεται από τα μέλη 
του ΣΕΥΜΑ και διά του Προέδρου του υποβάλλεται εντός 
δέκα (10) ημερών στη Διεύθυνση Β1 του ΓΕΑ, η οποία 
μεριμνά για την κύρωση του από τον Υπουργό Εθνικής 
Άμυνας. 

4. Αντίγραφο του κυρωθέντος πίνακα κοινοποιείται 
κατά το άρθρο 12 του παρόντος. 

5. Τα γραπτά των υποψηφίων του διαγωνισμού τη¬ 
ρούνται για τρία (3) έτη στο αρχείο του Συμβουλίου στη 
Διεύθυνση Β1 του ΓΕΑ. 

ΚΕΦΑΛΑΙΟ Η' 

ΟΝΟΜΑΣΙΑ - ΚΑΤΑΤΑΞΗ - ΑΡΧΑΙΟΤΗΤΑ 

Άρθρο 21 

Ονομασία - Κατάταξη επιτυχόντων 

1. Από τον κυρωθέντα πίνακα λαμβάνονται από 
τους επιτυχόντες, κατά φθίνουσα σειρά επιτυχίας, ισά¬ 
ριθμοι επιτυχόντες προς τις οριζόμενες στην προκή- 

ρυξη θέσεις. Με προεδρικό διάταγμα, που εκδίδεται μετά 
από πρόταση του Υπουργού Εθνικής Άμυνας, οι ανωτέρω 
ονομάζονται και κατατάσσονται ως μόνιμοι εν ενεργεία 
αξιωματικοί. 

2. Πριν την έκδοση του προεδρικού διατάγματος 
ονομασίας των επιτυχόντων ως μονίμων Αξιωματικών 
διενεργείται υποχρεωτικά αυτεπάγγελτος έλεγχος της 
γνησιότητας όλων των δικαιολογητικών που έχουν υπο¬ 
βάλει. Οι ανωτέρω, πριν την έκδοση του προεδρικού 
διατάγματος ονομασίας τους, υποβάλλονται σε όλες τις 
υγειονομικές εξετάσεις για τις οποίες είχαν προσκομίσει 
δικαιολογητικά και επιπλέον στις παρακάτω εξετάσεις: 
τεστ Ηΐν, Η 65 Α 9 , ΗΟ/, καθώς και σετοξικολογική ούρων. 

3. Η σειρά ονομασίας τους αποτελεί και την οριστική 
σειρά αρχαιότητας τους. 

4. Αντίγραφο του προεδρικού διατάγματος κοινοποι¬ 
είται στους ενδιαφερομένους επί αποδείξει με διαταγή 
του Γενικού Επιτελείου Αεροπορίας. Με την ίδια διαταγή 
καλούνται προς κατάταξη και ορκωμοσία σε προσδιορι¬ 
ζόμενο τόπο και χρόνο. Οι μη παρουσιαζόμενοι για κατά¬ 
ταξη εντός της καθοριζομένης προθεσμίας, χάνουν κάθε 
δικαίωμα από το διαγωνισμό αυτό και με μέριμνα του ΓΕΑ 
ανακαλείται το προεδρικό διάταγμα ονομασίας τους εκτός 
αν συντρέχουν λόγοι αποδεδειγμένοι ανωτέρας βίας. 

5. Σε περίπτωση που οι επιτυχόντες του κυρωθέντος 
πίνακα διαπιστωθεί ότι έχουν υποβάλει μη γνήσιο δι- 


καιολογητικό ή κριθούν ακατάλληλοι υγειονομικά ή 
δεν παρουσιασθούν για κατάταξη, με μέριμνα της ΓΕΑ/ 
Β1 καλούνται εγγράφως οι αμέσως επόμενοι βάσει του 
πίνακα επιτυχόντων, ως επιλαχόντες, προκειμένου να 
υποβάλουν τα απαιτούμενα δικαιολογητικά εντός δέκα 
(10) εργασίμων ημερών, ώστε να καλυφθούν οι προκη- 
ρυχθείσες θέσεις αξιωματικών. 

ΚΕΦΑΛΑΙΟ Θ' 

ΤΕΛΙΚΕΣ ΔΙΑΤΑΞΕΙΣ 

Άρθρο 22 

1. Οι κατατασσόμενοι σύμφωνα με τον παρόντα Κα¬ 
νονισμό Μόνιμοι Αξιωματικοί προγραμματίζονται για 
εκπαίδευση, η οποία διακρίνεται σε στρατιωτική και 
εφαρμογών της ειδικότητας. 

2. Το Κέντρο Εκπαίδευσης και η διάρκεια αυτής καθο¬ 
ρίζονται με διαταγή του ΓΕΑ. 

3. Τα προγράμματα εκπαίδευσης εκπονούνται από τη 
Διοίκηση Αεροπορικής Εκπαίδευσης και εγκρίνονται 
από το ΓΕΑ. 

Άρθρο ΔΕΥΤΕΡΟ 

Καταργούμενες διατάξεις 

Από την έναρξη ισχύος του παρόντος Κανονισμού κα- 
ταργείται ο ΚΠΑ Β-Ί1/2001, που κυρώθηκε με την από 
28-12-2001 απόφαση ΥΕΘΑ (Β' 1739). 




Τεύχος Β' 1974/01.06.2018 

ΥΠΟΔΕΙΓΜΑΤΑ 


Υπόδειγμα «1» 


ΑΠΟΦΑΣΗ υπ’ αριθμ. 

ΤΟ 

ΣΥΜΒΟΥΛΙΟ ΕΠΙΛΟΓΗΣ ΥΠΟΨΗΦΙΩΝ ΜΟΝΙΜΩΝ ΑΞΙΩΜΑΤΙΚΩΝ 


που συγκροτήθηκε δυνάμει της Φ 
αποτελείται από τους: 

α. 

β· 

Υ· 

δ. 

ε. 


Δγης και 


ως Πρόεδρο 
ως Μέλος 
ως Μέλος 
ως Μέλος 
ως Μέλος 


και τον . ως Γραμματέα, συνεδρίασε την. 

(ημ/νια) στο .(τόπο) προκειμένου να προβεί στον έλεγχο 

νομιμότητας των δικαιολογητικών που υποβλήθηκαν από τους ενδιαφερομένους 

μέχρι την .(ημ/νια) ημερομηνία εκπνοής της προθεσμίας που 

ορίσθηκε δυνάμει της Φ. (προκήρυξη), με την οποία προκηρύχθηκε 

Διαγωνισμός για την πλήρωση.(αριθμός) θέσεων Μονίμων 

Αξιωματικών ειδικότητας., καθώς επίσης για το αν από αυτά προκύπτει η 

συνδρομή των απαιτούμενων προϋποθέσεων και έλλειψη κωλυμάτων για κάθε 
ενδιαφερόμενο. 


Το συμβούλιο συνεδρίασε εν απαρτία παρόντων . μελών που 

προαναφέρονται (ή παρόντων των α, β, γ και δ μελών, του ε μέλους νομίμως 
κωλυομένου ή νομίμως απουσιάζοντος, αναπληρωθέντος υπό του ορισθέντος στη 

δγη συγκρότησης αναπληρωτή του (Βαθμός, Όνομα & Επώνυμο).και αφού 

έλαβε υπόψη του: 


α. Ν. 

β· 

Υ· 

κατάρτισε για όσους πληρούν τις καθορισθείσες προϋποθέσεις το συνημμένο στην 
Απόφαση αυτή αλφαβητικό «Πίνακα Υποψηφίων που έγιναν δεκτοί για συμμετοχή 
στις προκαταρκτικές εξετάσεις», τους οποίους και ανακηρύσσει Υποψηφίους για 
συμμετοχή στο Διαγωνισμό, για τους λοιπούς δε, τον επίσης συνημμένο στην 
Απόφαση αυτή «Πίνακα Απορριπτέων Υποψηφίων», από τους οποίους 
προκύπτουν τα κάτωθι αριθμητικά σύνολα: 


α. Σύνολο αιτούντων 


β. Σύνολο Υποψηφίων που έγιναν δεκτοί για συμμετοχή στις 
προκαταρκτικές εξετάσεις 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 974/01.06.2018 


γ. Σύνολο Απορριπτέων Υποψηφίων 

Μετά ταύτα το Συμβούλιο κηρύσσει τη λήξη της διαδικασίας αυτής και 
εντέλλεται την αυθημερόν ανάρτηση των ανωτέρω Πινάκων κατά τα 
προβλεπόμενα προς ενημέρωση των πάντων. 


Ο 

ΠΡΟΕΔΡΟΣ 


ΤΑ Ο 

ΜΕΛΗ ΓΡΑΜΜΑΤΕΑΣ 


Άρθρο ΤΡΙΤΟ 
Έναρξη ισχύος 

Η ισχύς του κυρούμενου κανονισμού αρχίζει από τη δημοσίευσή του στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαΐου 2018 
Ο Υπουργός 

ΠΑΝΑΓΙΩΤΗΣ ΚΑΜΜΕΝΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 974/01.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1 . 9 η την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























